Oficiālais Vēstnesis L 203 , 12/08/2003 Lpp. 0001 - 0003



Komisijas Regula (EK) Nr. 1425/2003 (2003. gada 11. augusts), ar ko groza Regulu (EK) Nr. 466/2001 attiecībā uz patulīnu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 315/93 (1993. gada 8. februāris), ar ko nosaka Kopienas procedūras attiecībā uz piesārņotājiem pārtikā [1], un jo īpaši tās 2. panta 3. punktu, apspriedusies ar Pārtikas zinātnisko komiteju (SCF), tā kā: (1) Komisijas Regulā (EK) Nr. 466/2001 [2], kurā jaunākie grozījumi izdarīti ar Regulu (EK) Nr. 563/2002 [3], ir noteikti atsevišķu piesārņotāju maksimālie pieļaujamie daudzumi pārtikas produktos. Maksimālais pieļaujamais daudzums ir noteikts nitrātiem, aflatoksīniem, ohratoksīnam A, svinam, kadmijam, dzīvsudrabam, 3-MCPD un dioksīniem. (2) Dažas dalībvalstis ir pieņēmušas vai plāno pieņemt maksimālos pieļaujamos patulīna daudzumus augļu sulās, jo īpaši ābolu sulā, produktos no ābolu gabaliņiem, piemēram, ābolu kompotā un biezenī, kā arī produktos, kas paredzēti zīdaiņiem un maziem bērniem. Ņemot vērā atšķirības dalībvalstu starpā un turpmākos konkurences izkropļojumu riskus, ir vajadzīgi Kopienas pasākumi, lai nodrošinātu tirgus vienotību, vienlaicīgi ievērojot proporcionalitātes principu. (3) Patulīns ir mikotoksīns, ko ražo dažādu ģinšu sēnītes, tai skaitā Penicillium, Aspergillus un Byssochlamy sugas. Lai gan patulīns var būt daudzos iepelējušos augļos, graudaugu un citos pārtikas produktos, galvenie patulīna piesārņojuma avoti ir ābolu produkti. (4) Pārtikas zinātniskā komiteja savā 2000. gada 8. marta sanāksmē apstiprināja patulīna pagaidu maksimālo pieļaujamo dienas devu (PMTDI) — 0,4 μg/kg kermeņa svara. (5) 2001. gadā atbilstīgi Padomes Direktīvai 93/5/EK (1993. gada 25. februāris) par atbalstu Komisijai un dalībvalstu sadarbību pārtikas jautājumu zinātniskā izpētē [4] (SCOOP) ir izpildīts īpašs uzdevums "ES dalībvalstu iedzīvotāju patulīna devu novērtējums". Pamatojoties uz šo novērtējumu, var secināt, ka vidēji pakļaušana ir daudz zemāka nekā pagaidu maksimālā ķermeņa pieļaujamā diennakts deva ar 0,4 μg/kg ķermeņa svara. Tomēr, ņemot vērā īpašas patērētāju grupas, jo īpaši mazu bērnu uzturu, un pieņemot, ka sliktākajos gadījumos pakļaušana patulīnam ir daudz lielāka, bet tomēr nesasniedz pagaidu maksimālo pieļaujamo dienas devu. (6) Tādēļ Regula (EK) Nr. 466/2001 ir attiecīgi jāgroza. (7) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 466/2001 groza šādi. 1. Regulas 5. pantam pievieno šādu punktu: "4. Komisija vēlākais līdz 2005. gada 30. jūnijam pārskata maksimālos pieļaujamos patulīna daudzumus, kas paredzēti I pielikuma 2. iedaļas 2.3.1. un 2.3.2. punktā, lai tos samazinātu, ņemot vērā jaunākās zinātnes un tehnikas atziņas, un īstenotu "Prakses kodeksu patulīna piesārņojuma novēršanai un samazināšanai ābolu sulā un ābolu sulas sastāvdaļās, ko pievieno citiem dzērieniem"." 2. Regulas I pielikumu groza, kā paredzēts šīs regulas pielikumā. 2. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. To piemēro no 2003. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 11. augustā Komisijas vārdā — Komisijas loceklis David Byrne [1] OV L 37, 13.2.1993., 1. lpp. [2] OV L 77, 16.3.2001., 1. lpp. [3] OV L 86, 3.4.2002., 5. lpp. [4] OV L 52, 4.3.1993., 18. lpp. -------------------------------------------------- PIELIKUMS I pielikuma 2. iedaļā (Mikotoksīni) iekļauj šādu 2.3. punktu: "Produkti | Patulīns– maksimālais pieļaujamais daudzums (μg/kg vai ppb) | Paraugu ņemšanas metode | Analīzes standartmetode | 2.3.Patulīns: 2.3.1.augļu sulas un augļu nektārs, jo īpaši ābolu sula un augļu sulu sastāvdaļas, ko pievieno citiem dzērieniem,koncentrēta augļu sulapēc atjaunošanas atbilstīgi ražotāja ieteikumiem; | 50,0 | Direktīva 2003/78/EK | Direktīva 2003/78/EK | 2.3.2.alkoholiskie dzērieni, sidrs un citi raudzēti dzērieni, kas iegūti no āboliem vai tajā ir ābolu sula; | 50,0 | Direktīva 2003/78/EK | Direktīva 2003/78/EK | 2.3.3.produkti no ābolu gabaliņiem, to skaitā ābolu kompots un ābolu biezenis, kas paredzēti tiešam patēriņam; | 25,0 | Direktīva 2003/78/EK | Direktīva 2003/78/EK | 2.3.4.ābolu sula un produkti no ābolu gabaliņiem, to skaitā ābolu kompots un ābolu biezenis, zīdaiņiem un maziem bērniem, ko marķē un pārdod kā tādus, kuri paredzēti zīdaiņiem un maziem bērniem,cita zīdaiņu barība. | 10,0 | Direktīva 2003/78/EK | Direktīva 2003/78/EK | --------------------------------------------------